โอเพนอัพ
ขอก่อน
17 ส.ค. 2554

ขอก่อน
ตลาดสมาร์ตโฟนต่างประเทศเริ่มใช้ชิปแบบดูอัลคอร์กันไปหลายแบรนด์แล้ว แต่ประเทศไทย บริษัท แอลจี อีเลคทรอนิคส์ (ประเทศไทย) ถือโอกาสเปิดออฟติมัส 2เอ็กซ์ เป็นรายแรก และเชื่อว่าต่อไปจะเป็นมาตรฐานการแข่งขันของสมาร์ตโฟนในไทย




สมศักดิ์ อธิศัยตระกูล หัวหน้ากลุ่มผลิตภัณฑ์โทรศัพท์มือถือของแอลจี ยืนยันว่าการเปิดออฟติมัส 2เอ็กซ์ แสดงให้เห็นว่าแอลจีเอาจริงในตลาดสมาร์ตโฟน ยิ่งแบรนด์อื่นๆ มีปัญหาเรื่องสายการผลิตที่ญี่ปุ่น ทำให้การเปิดตัวสินค้าชะลอออกไป ขณะที่แอลจีเริ่มผลิตไปก่อนหน้านั้นแล้ว ถือเป็นจังหวะดีที่จะชิงส่วนแบ่งตลาด โดยตั้งเป้าไว้ 15% ของสมาร์ตโฟนไฮเอนด์
ที่สำคัญในปีนี้แอลจีจะเปิดสมาร์ตโฟนดูอัลคอร์อีก 2-3 รุ่น จากรุ่นใหม่ทั้งหมด 10-15 รุ่น เพื่อขอส่วนแบ่งตลาดเป็นอันดับต้นๆ อย่างชัดเจน 
อย่างนี้เขาเรียกว่าขอก่อน